07.07.2018, 11:28
Ferrari tahtis juba suvel Kimi Räikkönenist lahti saada
Saksamaa väljaande Motorsport-Totali andmetel soovis Ferrari vormelimeeskond juba juulikuus Kimi Räikkönenist lahti saada.
Pole saladus, et Ferrari jahib uueks hooajaks Sauberi sõitjat Charles Leclerci, kuid Motorsport-Totali teatel taheti 20-aastane prantslane meeskonda tuua juba sel suvel.
Ferrari boss Sergio Marchionne kavatses Räikköneni Sauberisse hooaja lõpuni laenule anda ja palgata Leclerci Sebastian Vetteli meeskonnakaaslaseks juba 22. juulil peetavaks Saksamaa GP-ks.
Tänaseks on Ferrari sellest plaanist siiski loobunud. Üheks põhjuseks on asjaolu, et Leclercil oleks keset hooaega väga keeruline ühest vormelist teise istuda ning kohe häid tulemusi näidata.
Veel kirjutab Motorsport-Total, et Marchionne oli Austria etapi järel ülimalt nördinud, et Räikkönen MM-tiitli eest heitlevat Vettelit lõpus endast mööda ei lasknud ja finišeeris sakslase ees teisena.